CELEX: 62010CB0272
Language: sk
Date: 2011-01-18 00:00:00
Title: Vec C-272/10: Uznesenie Súdneho dvora (šiesta komora) z  18. januára 2011 (návrh na začatie prejudiciálneho konania, ktorý podal Dioikitiko Efeteio Thessalonikis — Grécko) — Souzana Berkizi-Nikolakaki/Anotato Symvoulio epilogis prosopikou (A.S.E.P.), Aristoteleio Panepistimio Thessalonikis (Článok 104 ods. 3 rokovacieho poriadku — Sociálna politika — Článok 155 ods. 2 ZFEÚ — Smernica 1999/70/ES — Doložka 8 rámcovej dohody o práci na dobu určitú — Pracovné zmluvy na dobu určitú vo verejnom sektore — Opätovne uzatvárané pracovné zmluvy — Zneužívanie — Sankcie — Zmena na pracovnú zmluvu na dobu neurčitú — Procesné pravidlá — Prekluzívna lehota — Zásady ekvivalencie a efektivity — Zníženie všeobecnej úrovne ochrany pracovníkov)

16.4.2011   
            
            
               SK
            
            
               Úradný vestník Európskej únie
            
            
               C 120/3
            
         Uznesenie Súdneho dvora (šiesta komora) z 18. januára 2011 (návrh na začatie prejudiciálneho konania, ktorý podal Dioikitiko Efeteio Thessalonikis — Grécko) — Souzana Berkizi-Nikolakaki/Anotato Symvoulio epilogis prosopikou (A.S.E.P.), Aristoteleio Panepistimio Thessalonikis
   (Vec C-272/10) (1)
   
   (Článok 104 ods. 3 rokovacieho poriadku - Sociálna politika - Článok 155 ods. 2 ZFEÚ - Smernica 1999/70/ES - Doložka 8 rámcovej dohody o práci na dobu určitú - Pracovné zmluvy na dobu určitú vo verejnom sektore - Opätovne uzatvárané pracovné zmluvy - Zneužívanie - Sankcie - Zmena na pracovnú zmluvu na dobu neurčitú - Procesné pravidlá - Prekluzívna lehota - Zásady ekvivalencie a efektivity - Zníženie všeobecnej úrovne ochrany pracovníkov)
   2011/C 120/05
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Dioikitiko Efeteio Thessalonikis
   
      Účastníci konania
   
   
      Žalobkyňa: Souzana Berkizi-Nikolakaki
   
      Žalovaní: Anotato Symvoulio epilogis prosopikou (A.S.E.P.), Aristoteleio Panepistimio Thessalonikis
   
      Predmet veci
   
   Návrh na začatie prejudiciálneho konania — Dioikitiko Efeteio Thessalonikis — Výklad bodu 3 doložky 8 prílohy smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, s. 43; Mim. vyd. 05/003, s. 368) — Vnútroštátna právna úprava stanovujúca prekluzívnu lehotu pre zmenu pracovných zmlúv na dobu určitú na pracovné zmluvy na dobu neurčitú
   
      Výrok
   
   
               1.
            
            
               Článok 155 ods. 2 ZFEÚ, ako aj rámcová dohoda o práci na dobu určitú uzavretá 18. marca 1999, ktorá je uvedená v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, treba vykladať tak, že nebráni vnútroštátnej právnej úprave, akou je článok 11 ods. 2 prezidentského dekrétu 164/2004 o ustanoveniach týkajúcich sa pracovníkov zamestnaných na základe zmlúv na dobu určitú vo verejnom sektore, ktorý stanovuje, že žiadosť pracovníka o zmenu opätovne uzatváraných pracovných zmlúv na dobu určitú, ktoré možno považovať za protiprávne, na pracovnú zmluvu na dobu neurčitú treba podať príslušnému orgánu v prekluzívnej lehote dvoch mesiacov od nadobudnutia účinnosti uvedeného dekrétu za podmienky, že táto lehota, čo prináleží overiť vnútroštátnemu súdu, nie je menej výhodná ako lehoty týkajúce sa podobných žalôb vnútroštátnej povahy v oblasti pracovného práva a neznemožňuje alebo nadmerne nesťažuje výkon práv, ktoré priznáva právny poriadok Únie.
            
         
               2.
            
            
               Doložku 8 bod 3 rámcovej dohody o práci na dobu určitú treba vykladať tak, že nebráni vnútroštátnej právnej úprave, akou je článok 11 ods. 2 prezidentského dekrétu 164/2004, ktorý stanovuje, že žiadosť pracovníka o zmenu opätovne uzatváraných pracovných zmlúv na dobu určitú, ktoré možno považovať za protiprávne, na pracovnú zmluvu na dobu neurčitú treba podať príslušnému orgánu v prekluzívnej lehote dvoch mesiacov od nadobudnutia účinnosti uvedeného dekrétu, hoci príslušné lehoty stanovené podobnými vnútroštátnymi právnymi predpismi pred týmto dátumom bolo možné predĺžiť, pokiaľ táto právna úprava neovplyvňuje všeobecnú úroveň ochrany pracovníkov na dobu určitú.
            
         
      (1)  Ú. v. EÚ C 221, 14.8.2010.